4.12.2007 Jurnalul Oficial al Uniunii Europene L 316/53 (4) II (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 29 martie 2006 prin care o concentrare este declarată compatibilă cu piaţa comună și cu funcționarea Acordului SEE (Caz COMP/M.3975 — Cargill/Degussa) [notificată cu numărul C(2006) 1034 (Numai textul în limba engleză este autentic) (Text cu relevanță pentru SEE) (2007/783/CE) La 29 martie 2006, Comisia a adoptat o decizie într-un caz de concentrare în temeiul Regulamentului (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi (!), în special articolul 8 alineatul (1) din regulament. O versiune neconfidențială a întregii decizii în versiunea lingvistică autentică a cazului, redactată în limbile de lucru ale Comisiei, poate fi accesată pe website-ul Direcţiei Generale Concurență, la următoarea adresă: http://ec.europa.eu/comm/competition/index_ro.html L. REZUMAT La 21 octombrie 2005, Comisia a primit o notificare privind o concentrare propusă în sensul articolului 3 alineatul (1) litera (b) din Regulamentul (CE) nr. 139/2004 al Consiliului privind controlul concentrărilor economice între întreprinderi („regulamentul privind concentrările economice'). După examinarea notificării, Comisia a ajuns la concluzia că operațiunea notificată face obiectul regulamentului privind concentrările economice. La 23 noiembrie 2005, părțile și-au asumat angajamente față de Comisie. La 14 decembrie 2005, Comisia a ajuns la condluzia că această concentrare, chiar ținând cont de angajamentele asumate, ridică serioase îndoieli asupra compatibilității sale cu piața comună şși a decis, în consecință, să inițieze o procedură, în conformitate cu articolul 6 alineatul (1) litera (c) din regulamentul privind concentrările economice. În urma unei investigații amănunțite, Comisia a ajuns la concluzia că, totuși, operațiunea notificată nu ridică () JO L 24, 29.1.2004, p. 1. motive de îngrijorare în legătură cu compatibilitatea sa cu piața comună. De aceea s-a propus autorizarea tranzacției notificate în temeiul articolului 8 alineatul (1) din regu- lamentul privind concentrările economice. IL PĂRȚILE ȘI OPERAȚIUNEA ÎN CAUZĂ Cargill este o societate privată cu sediul în Statele Unite, a cărei activitate constă în producerea şi comercializarea de produse agricole de bază, de produse alimentare și furaje pentru animale, precum și în furnizarea de servicii financiare agricole în lumea întreagă. DFI este o societate germană  producătoare de  ingrediente alimentare, deținută în prezent de Degussa AG, ai cărei acționari principali sunt RAG și E.ON. Cele două ramuri principale de activitate ale DFI sunt „DFI Texturant Systems” şi „DFI Flavours”. Operațiunea constă în achiziția a 100 % din acţiunile DFI pe care le deține în prezent Degussa AG. I. CONCENTRARE DE DIMENSIUNE COMUNITARĂ Tranzacția propusă constă în preluarea controlului de către Cargill asupra întregii societăți DFI, în sensul arti- colului 3 alineatul (1) litera (b) şi al articolului 1 alineatul (3) din regulamentul privind concentrările economice.